Na temelju članka 20., članka 41. stavak 4. i članka 42. stavak 1. Zakona o lokalnim porezima („Narodne novine“ broj 115/16., 101/17., 114/22., 114/23., 152/24.) i članka 69. Statuta Općine Jelenje („Službene novine Općine Jelenje“ broj 59/23.) Općinsko vijeće Općine Jelenje na 24. sjednici održanoj \_\_\_\_\_\_\_\_\_\_\_\_\_\_ 2025. godine, donijelo je

**ODLUKU**

**o općinskim porezima Općine Jelenje**

**I. OPĆA ODREDBA**

Članak 1.

Ovom se Odlukom utvrđuju vrste poreza koje pripadaju Općini Jelenje (u daljnjem tekstu: Općina), visina stope poreza na potrošnju, visina poreza na nekretnine te nadležno porezno tijelo za utvrđivanje i naplatu poreza.

**II. VRSTE POREZA**

Članak 2.

​Općinski porezi su:

1. porez na potrošnju,

2. porez na nekretnine

**III. POREZ NA POTROŠNJU**

Članak 3.

Porez na potrošnju plaća se na potrošnju alkoholnih pića (vinjak, rakiju i žestoka pića), prirodnih vina, specijalnih vina, piva i bezalkoholna pića u ugostiteljskim objektima na području općine Jelenje, po stopi od 3%.

**IV. POREZ NA NEKRETNINE**

Članak 4.

Porez na nekretnine na području Općine Jelenje plaća se godišnje u visini od 1,33 eura/m² korisne površine nekretnine.

**V. PRIJENOS OVLASTI I NADLEŽNA POREZNA TIJELA**

Članak 5.

Poslove utvrđivanja i naplate poreza na potrošnju obavlja Ministarstvo financija, Porezna uprava.

**VI. DAVANJE OVLASTI FINA-i**

Članak 6.

Ovlašćuje se nadležna organizacija platnog prometa zadužena za raspoređivanje uplaćenih prihoda, da naknada koja pripada Ministarstvu financija, Poreznoj upravi u iznosu od 5% od ukupno uplaćenih prihoda, obračuna i uplati u državni proračun i to do zadnjeg dana u mjesecu za protekli mjesec.

**VII. PRIJELAZNE I ZAVRŠNE ODREDBE**

Članak 7.

​Postupci utvrđivanja poreza započeti po odredbama Odluke o općinskim porezima Općine Jelenje („Službene novine Općine Jelenje“, broj 11/18.), koji nisu završeni do dana stupanja na snagu ove Odluke, dovršiti će se prema odredbama Odluke o općinskim porezima Općine Jelenje („Službene novine Općine Jelenje“, broj 11/18.).

Članak 8.

Stupanjem na snagu ove Odluke prestaje važiti Odluka o općinskim porezima Općine Jelenje („Službene novine Općine Jelenje“, broj 11/18.).

Članak 9.

Ova odluka dostavit će se Ministarstvu financija, Poreznoj upravi u roku od osam dana od dana njezina donošenja radi objave na mrežnim stranicama Porezne uprave i radi preuzimanja ovlasti za utvrđivanje i naplatu poreza.

Članak 10.

Ova Odluka stupa na snagu 1. ožujka 2025., a objavljuje se u Službenim novinama Općine Jelenje.

KLASA:\_\_\_\_\_\_\_\_\_\_\_\_\_\_

URBROJ:\_\_\_\_\_\_\_\_\_\_\_\_\_

 PREDSJEDNICA OPĆINSKOG VIJEĆA

Izabela Nemaz